Cristian Gațu, surprins alături de noua parteneră de viață: "Am ales cu mâna mea soarta"
- Georgiana Dragomir
- 27 martie 2024, 19:25
Fostul handabalist al României, Cristian Gațu, susține că nu are motive de rușine, pentru faptul că se află în proces de divorț și început o relație nouă la vârsta sa(n.r. 78 de ani). El a fost surprins cu noua parteneră de viață, iar din imagini rezultă că nu se sfiește să fie "tandru" cu actuala femeie din viața sa.
Cristian Gațu, surprins alături de noua parteneră de viață: "Am ales cu mâna mea soarta"
Cristian Gațu spune că regretă enorm faptul că divorțul său a ajuns în atenția opiniei publice, însă, decizia de a-și reface viața îi aparține și nu ar trebui să fie comentată, spune marele handbalist al României.
"Fiecare îşi alege viaţa personală, Categoric, dar că vrei, nu vrei, intri în morişcă, dar nu are importanţă. (n.r. - Trăiţi o altă viaţă alături de o altă persoană) Da, am ales cu mâna mea soarta şi o s-o duc mai departe", a spus dublul campion mondial la handbal, Cristian Gaţu, pentru Orange Sport.
Proces cu daune imense. Câți bani vrea Tamara Gațu de la soțul său
Așa cum evz. ro a mai relatat, Cristian Gațu, dublu campion mondial la handbal cu naționala României, divorțează după 53 de ani de căsnicie.
Tamara Gațu (80 de ani), soția fostului handbalist, îl acuză că a înșelat-o. Ea îi cere despăgubiri de 500.000 de lei (100.000 de euro) și o pensie lunară de întreținere de 5.000 de lei.
Pe de altă parte, Cristian susține că nu are nimic de împărțit cu soția sa Tamara.
Cristian Gațu e unul dintre cei mai mari handbaliști români din istorie. A câștigat două titluri mondiale cu naționala României, în 1970 și 1974. El a obținut două medalii la Jocurile Olimpice, bronz și argint, în 1972, respecti în 1976.
Tamara Gațu susține că soțul ei s-a mutat cu o femeie de 53 de ani, care a fost citată în procesul de divorț, notează gsp.ro. Inițial, în instanță, presupusa "amantă" a spus că îi este menajeră.